turjo4nis/wikipedia-bn-dump-20250701 huggingface dataset:
রাজনগর, বীরভূম

রাজনগর ভারতের পূর্বপ্রান্তে অবস্থিত পশ্চিমবঙ্গ রাজ্যের বীরভূম জেলার একটি জনগণনা নগর৷ এটি রাজনগর ব্লকের সদর৷ এটি বীরভূমের স্থানীয় রাজত্বের রাজধানী ছিলো, কিন্তু বর্তমানে তা আত্মবিষ্মৃৃত৷

ইতিহাস

ভূগোল

শহরটি পশ্চিমবঙ্গের পশ্চিম সীমান্তে ঝাড়খণ্ড সীমান্তের নিকট পুরাতন আর্কিয়ান পাথর ও মাটিপ্রকৃৃতির ওপর অবস্থিত৷ রাজনগরের বার্ষিক গড় বৃষ্টিপাত ১৪০৫ মিলিমিটার যার বেশির্ভাগই আষাঢ় থেকে আশ্বিন মাসে হয়৷ অঞ্চলটিতে ল্যাটেরাইট ও কৃৃষি অনুর্বর জমির উপস্থিতি রয়েছে৷

শহরটি ২৫ কিলোমিটার দুরবর্তী জেলাসদর সিউড়ির সাথে সড়কপথে যুক্ত৷ রাজনগর হল পশ্চিমবঙ্গের বীরভূমের একটি সমষ্টি উন্নয়ন ব্লক। রাজনগর ব্লকের পশ্চিমে রাজনগর, উত্তরে কানমোড়া, উত্তর-পশ্চিমে জয়পুর, পূর্বে পাথরচাপুরী এবং দক্ষিণে তাঁতিপাড়া,মুক্তিপুর প্রভৃতি গ্রাম উল্লেখযোগ্য। এই এলাকার উল্লেখ্য নদী হল কুশকরণী এবং ধেনুকখুলে নদী যে দুটিই ময়ূরাক্ষী নদীর উপনদী।
রাজনগর ব্লকটি পাঁচটি গ্রাম পঞ্চায়েত নিয়ে গঠিত, যেগুলি হলো রাজনগর গ্রাম পঞ্চায়েত, ভবানীপুর গ্রাম পঞ্চায়েত, চন্দ্রপুর গ্রাম পঞ্চায়েত, তাঁতিপাড়া গ্রাম পঞ্চায়েত এবং গাংমুড়ি-জয়পুর (আলীগড়) গ্রাম পঞ্চায়েত।

থানা
রাজনগর ব্লকটি রাজনগর থানার অধীনস্থ৷ রাজনগর ব্লকের সদরটি এই শহরে অবস্থিত৷

জনতত্ত্ব
২০১১ খ্রিস্টাব্দের ভারতের জনগণনা অনুসারে রাজনগর শহরের জনসংখ্যা ১৩৯৬৫ জন, যার মধ্যে ৭১৬৮ জন পুরুষ ও ৬৭৯৭ জন নারী৷ প্রতি হাজার পুরুষে ৯৪৮ জন নারী৷ ৬ বছর অনুর্দ্ধ ১৭৭১ জন শিশু, যা সমগ্র জনসংখ্যার ১২.৬৮%৷ ৬ বছরোর্দ্ধ জনসংখ্যার ৭২.৫৪% অর্থাৎ ৮৮৪৬ জন সাক্ষর৷

শিক্ষা
২০০৯ খ্রিস্টাব্দে রাজনগর মহাবিদ্যালয় প্রতিষ্ঠা করা হয়৷ এটি বর্ধমান বিশ্ববিদ্যালয়ের অধীনস্থ৷ এই মহাবিদ্যালয়টি বাংলা ও ইতিহাস বিভাগে স্নাতক পাশের ক্ষেত্রে উল্লেখযোগ্য৷ এলাকায় অনেক প্রাইমারি স্কুল এবং বেশ কয়েকটি হাইস্কুল আছে। যেগুলির মধ্যে রাজনগর হাইস্কুল,ভবানীপুর শম্ভুনাথ উচ্চবিদ্যালয়, মাধাইপুর পল্লীমঙ্গল বিদ্যালয়, তাঁতিপাড়া নবকিশোর বিদ্যানিকেতন, সিসালফার্ম হাইস্কুল, লাউজোর উচ্চবিদ্যালয় প্রভৃতি উল্লেখযোগ্য। নারীশিক্ষার বিস্তারের জন্য আরো একটি বালিকা বিদ্যালয় বর্তমান। তাঁতিপাড়া আই টি গার্লস হাইস্কুল।

তথ্যসূত্র 

পশ্চিমবঙ্গের শহর
বীরভূম জেলার শহর ও নগর
শ্রীরামকৃষ্ণ আশ্রম, নিমপীঠ

শ্রীরামকৃষ্ণ আশ্রম হল রামকৃষ্ণ মঠ , বেলুড় এর ভাব প্রচারের অন্তভূর্ক্ত। এই কেন্দ্রটি ভারতের পশ্চিমবঙ্গ রাজ্যের দক্ষিণ চব্বিশ পরগনা জেলার জয়নগর শহরের নিমপীঠে অবস্থিত।

ইতিহাস
১৯৬০ সালে রামকৃষ্ণ মঠের সন্ন্যাসী স্বামী বুদ্ধানন্দ দক্ষিণ চব্বিশ পরগনা জেলার প্রত্যন্ত গ্রামাঞ্চলে সেবাকার্য চালানোর উদ্দেশ্যে জয়নগরের নিমপীঠে এই আশ্রমটি প্রতিষ্ঠা করেন। পশ্চিমবঙ্গের তৎকালীন মুখ্যমন্ত্রী ড. বিধানচন্দ্র রায়ের সহযোগিতায় এই আশ্রমটি স্থাপিত হয়েছিল। আশ্রম কর্তৃপক্ষ সুন্দরবন অঞ্চলে দারিদ্র্য, নিরক্ষরতা, কুসংস্কার ও বেকারত্বের সমস্যা দূর করার জন্য গ্রামোন্নয়নের কাজ করে থাকেন। এই উদ্দেশ্যে নিমপীঠ শ্রীরামকৃষ্ণ অঞ্চল এই অঞ্চলে স্কুল, দ্বীপ সেবাকেন্দ্র ও স্বাস্থ্যকেন্দ্র প্রতিষ্ঠার পাশাপাশি কৃষি গবেষণার মাধ্যমে কয়েকটি স্বনির্ভরতা প্রকল্প পরিচালনা করে থাকে। রামকৃষ্ণ বিদ্যাভবন ও নিমপীঠ সারদা বিদ্যামন্দির নিমপীঠ আশ্রমেরই অধীনস্থ দু’টি স্কুল।

তথ্যসূত্র

রামকৃষ্ণ মিশন
ভারতের মঠ
দক্ষিণ চব্বিশ পরগনা জেলার বিদ্যালয়
রামকৃষ্ণ মিশন অনুমোদিত বিদ্যালয়
দক্ষিণ চব্বিশ পরগনা জেলার হিন্দু মন্দির
১৯৬০-এ পশ্চিমবঙ্গে প্রতিষ্ঠিত
২০শ শতাব্দীর হিন্দু মন্দির
ভারতে হিন্দু মঠ
পশ্চিমবঙ্গের হিন্দু মন্দির
জিম্বাবুয়ীয় একদিনের আন্তর্জাতিক ক্রিকেটারদের তালিকা

অত্র নিবন্ধটি জিম্বাবুয়ের একদিনের আন্তর্জাতিক ক্রিকেটারদের তালিকা সম্পর্কীয়। একদিনের আন্তর্জাতিক (ওডিআই) দু’টি জাতীয় দলের প্রতিনিধিত্বকারী মধ্যকার আন্তর্জাতিক ক্রিকেট খেলা। এ দু’টি দল আন্তর্জাতিক ক্রিকেট কাউন্সিল (আইসিসি) কর্তৃক ওডিআই স্বীকৃতিপ্রাপ্তসহ মর্যাদাপ্রাপ্ত। ওডিআই টেস্ট ক্রিকেট থেকে ভিন্ন আঙ্গিকের। এতে প্রতি দলের ওভার সংখ্যা নির্দিষ্ট করা থাকে। এছাড়াও এতে প্রত্যেক দল মাত্র একটি ইনিংসে অংশগ্রহণ করে।

নির্দেশিকা

খেলোয়াড় 
তালিকায় প্রত্যেক খেলোয়াড়ের প্রথম ওডিআই ক্যাপ প্রাপ্তি অনুযায়ী সাজানো হয়েছে। একই খেলায় একাধিক খেলোয়াড়ের প্রথম ওডিআই ক্যাপ প্রাপ্তিতে খেলোয়াড়দের পারিবারিক নামের বর্ণানুক্রম অনুযায়ী সাজানো হয়েছে।

পরিসংখ্যানটি ৩০ মার্চ, ২০১৯ তারিখ অনুযায়ী সঠিক:

১ - ১০০

১০১ - ২০০

পাদটীকা

তথ্যসূত্র

বহিঃসংযোগ 
 Howstat
 Cricinfo

আরও দেখুন 
 ডেভিড হটন
 জিম্বাবুয়ে ক্রিকেট
 জিম্বাবুয়ে জাতীয় ক্রিকেট দল
 জিম্বাবুয়ে জাতীয় মহিলা ক্রিকেট দল
 জিম্বাবুয়ের টেস্ট ক্রিকেটারদের তালিকা
 জিম্বাবুয়ে জাতীয় ক্রিকেট দলের অধিনায়কদের তালিকা

জিম্বাবুয়ের একদিনের আন্তর্জাতিক ক্রিকেটার
জিম্বাবুয়ীয় ক্রিকেটারদের তালিকা
একদিনের আন্তর্জাতিক ক্রিকেটারদের তালিকা
তান্দো মুহাম্মাদ খান জেলা

তান্দো মুহাম্মাদ খান জেলা (, ) পাকিস্তানের সিন্ধু প্রদেশের দক্ষিণ অঞ্চলে অবস্থিত একটি জেলা। ভৌগোলিক অবস্থান অনুযায়ী জেলাটির উত্তরে হায়দ্রাবাদ ও তান্দো আল্লাহইয়ার জেলা অবস্থিত; বাদিন জেলা দক্ষিণ ও পূর্ব দিকে অবস্থিত এবং পশ্চিমে সুজাওয়াল জেলা সীমানা অবস্থিত। সিন্ধু নদী উত্তরপশ্চিমের মধ্য দিয়ে প্রবাহিত হয়। তান্দো মুহাম্মাদ খান জেলা ৩টি তহসিল নিয়ে গঠিত হয়েছে: তান্দো মুহাম্মাদ খান (জেলাটির বৃহত্তম শহর), বুলরী শাহ করিম এবং তান্দো গোলাম হায়দার।

প্রশাসনিক বিভাগ
তান্দো মুহাম্মাদ খান জেলা প্রশাসনিকভাবে ৩টি তহসিলে বিভক্ত করে গঠিত হয়েছে::

 বুলরী শাহ করিম
 তান্দো গোলাম হায়দার
 তান্দো মুহাম্মদ খান

আরো দেখুন
 তান্দো আল্লাহইয়ার জেলা

তথ্যসূত্র

গ্রন্থপঞ্জি

সিন্ধু প্রদেশের জেলা
তান্দো মুহাম্মাদ খান জেলা
সুনন্দা পট্টনায়ক

সুনন্দা পট্টনায়ক (পণ্ডিত সুনন্দা পট্টনায়ক) (৭ নভেম্বর ১৯৩৪ – ১৯ জানুয়ারি ২০২০)  ওডিশা থেকে গোয়ালিয়র ঘরানার একজন ভারতীয় উচ্চাঙ্গ সংগীত শিল্পী।  সংগীতের জগতে তিনি জনপ্রিয়ভাবে 'গুরুমা' নামে পরিচিত, তাকে হিন্দুস্তানী উচ্চাঙ্গ সংগীতের মহান দেবী হিসেবে বিবেচনা করা হয়।  তিনি কিংবদন্তি ওডিয়া কবি বৈকুণ্ঠনাথ পট্টনায়কের কন্যা। ১৯৪৮ খ্রিষ্টাব্দে মাত্র ১৪ বছর বয়সে তিনি কটকের অল ইন্ডিয়া রেডিয়োতে গান গাওয়া শুরু করেন। সেই সময় ওডিশার রাজ্যপাল আসফ আলি রেডিয়োতে একবার তার গান শুনেছিলেন এবং তার গান গাওয়ার সঙ্গে খুব বেশি প্রভাবিত হয়েছিলেন এবং তিনি রাজভবনে নিয়মিত অতিথিদের আপ্যায়নে তার সংগীত পরিবেশনের আয়োজন করতেন। একবার ভারতের প্রথম রাষ্ট্রপতি রাজেন্দ্র প্রসাদ তার পুরী সফরের সময় পণ্ডিত সুনন্দা পট্টনায়কের গান শুনেছিলেন। তার সেই গান শুনে রাষ্ট্রপতি এতটাই মুগ্ধ হন যে, পণ্ডিত বিনায়ক রাও পট্টবর্ধনের তত্ত্বাবধানে পুনে শহরে তার প্রশিক্ষণ দানের আয়োজন করার জন্যে স্কলারশিপের ব্যবস্থা করেছিলেন। ১৯৫৬ খ্রিষ্টাব্দে পুনে স্কুল থেকে তিনি সংগীতে স্নাতকোত্তর ডিগ্রি অর্জন করেন। তিনি ১৯৫৭ খ্রিষ্টাব্দের সেপ্টেম্বরে কলকাতায় অনুষ্ঠিত অল ইন্ডিয়া সদরং সংগীত সম্মলনে উচ্চাঙ্গ সংগীত পরিবেশন করেন, যেখানে তিনি ১৩টা স্বর্ণ মুদ্রা লাভ করেছিলেন। তারপর থেকে সারা ভারতের অনেক জায়গায় তার উচচাঙ্গ সংগীতের আসর বসিয়েছিলেন এবং যেগুলো আন্তর্জাতিকভাবে পরিচিতি লাভ করেছিল।  তিনি তার তারানার জন্য সুপরিচিত, যা তিনি উচ্চ গতিতে গেয়ে থাকেন এবং তিনি ওডিশি সংগীতের সেরা সমসাময়িক ব্যাখ্যাকারী হিসাবে বিবেচিত হয়েছেন। তিনি ১৯৮৩ খ্রিষ্টাব্দ থেকে ভারতের 'সাংস্কৃতিক রাজধানী' কলকাতায় বসবাস করছেন।

পুরস্কারসমূহ 
১৯৭০ এবং ১৯৭১ খ্রিষ্টাব্দে পণ্ডিত সুনন্দা পট্টনায়ক ওডিশা সংগীত নাটক আকাদেমি পুরস্কার লাভ করেছিলেন। তিনি ২০০৯ খ্রিষ্টাব্দে ইন্ডিয়ান লাইফটাইম অ্যাচিভমেন্ট অ্যাওয়ার্ড এবং ২০১২ খ্রিষ্টাব্দে ওডিশা সোসাইটি অফ আমেরিকাজ (ওএসএ) থেকে লাইফটাইম অ্যাচিভমেন্ট অ্যাওয়ার্ড নিয়ে পুরস্কৃত হয়েছিলেন। তিনি ২০১২ খ্রিষ্টাব্দের সংগীত নাটক আকাদেমি পুরস্কার (টেগোর আকাদেমি পুরস্কার) প্রাপক। ১৯৭৫ খ্রিষ্টাব্দে অখিল ভারতীয় গন্ধর্ব মহাবিদ্যালয়া মণ্ডল  তাকে সাম্মানিক ডক্টর অফ মিউজিক ডিগ্রিতে ভূষিত করে এবং ১৯৯৯ খ্রিষ্টাব্দে উৎকল বিশ্ববিদ্যালয় তাকে সাম্মানিক ডক্টর অফ লিটারেচার ডিগ্রি প্রদান করেছে।

জনপ্রিয় সংস্কৃতিতে পণ্ডিত সুনন্দা 
নীলমাধবা হল পণ্ডিত সুনন্দার জীবন নিয়ে তৈরি একটা জাতীয় চলচ্চিত্র পুরস্কার-বিজয়ী তথ্য-চলচ্চিত্র। এই চলচ্চিত্র শ্রী দিলীপ পট্টনায়ক দ্বারা পরিচালিত এবং এটা প্রযোজনা করেছিল চলচ্চিত্র বিভাগ। এটা ২০১০ খ্রিষ্টাব্দে ভারতে ৫৮তম জাতীয় চলচ্চিত্র পুরস্কার ঘোষণায় "শ্রেষ্ঠ জীবনীমূলক তথ্যচিত্র" জয় করেছিল।

গ্রন্থপঞ্জী
এ ডিস্কোগ্রাফি অফ হিন্দুস্তানি অ্যান্ড কর্ণাটিক মিউজিক

মৃত্যু
সুনন্দা পট্টনায়ক ২০২০ সালের ১৯ জানুয়ারি ৮৫ বছর বয়সে প্রয়াত হন।

তথ্যসূত্র 

হিন্দুস্তানি সঙ্গীতশিল্পী
২০২০-এ মৃত্যু
১৯৩৪-এ জন্ম
২০শ শতাব্দীর ভারতীয় সঙ্গীতশিল্পী
ওড়িশার সঙ্গীতশিল্পী
২০শ শতাব্দীর ভারতীয় গায়ক
ভারতীয় ধ্রুপদী গায়িকা
মহিলা হিন্দুস্তানি সংগীতশিল্পী
২০শ শতাব্দীর ভারতীয় গায়িকা
২১শ শতাব্দীর ভারতীয় গায়িকা
২১শ শতাব্দীর ভারতীয় গায়ক
ওড়িশার নারী সঙ্গীতজ্ঞ
বাদিন জেলা

বাদিন জেলা (, ) পাকিস্তানের সিন্ধু প্রদেশের একটি জেলা। জেলাটির মোট এলাকা ৬,৭২৬ বর্গ কিলোমিটার। ১৯৯৮ সালে পাকিস্তানের আদমশুমারি অনুসারে বাদিনের জনসংখ্যা ছিল প্রায় ১,১৩৬,৬৩৬ জন এর মত, যার মধ্যে থেকে ১৬.৪২% জন শহুরে জনসংখ্যা। ২০১৭ সালের আদমশুমারি অনুসারে জেলাটির মোট জনসংখ্যা ছিল প্রায় ১,৮০৪,৫১৬ জন।

প্রশাসন
জেলাটি প্রশাসনিকভাবে নিম্নোক্ত তহসিলে বিভক্ত:

 বাদিন 
 মাতলি 
 তালহার
 তান্দো বাগো
 গোলারচি

যোগাযোগ
জেলাটিতে মোট ৫৫ টি ডাকঘর রয়েছে। এছাড়াও যোগাযোগের অন্যতম মাধ্যম হিসেবে ২০০৩ সালে টেলিফোন সংযোগ ছিল ৪,৮২১ টির মত।

তথ্যসূত্র

বহিঃসংযোগ

বাদিন জেলা
সিন্ধু প্রদেশের জেলা
সিন্ধু প্রদেশ
অপর্ণা পানশিকর

অর্পণা পানশিকর একজন শাস্ত্রীয় সংগীতশিল্পী (হিন্দুস্তানি শাস্ত্রীয় সংগীত), যিনি ভারতের মহারাষ্ট্র প্রদেশের পুনেতে বাস করেন।

প্রারম্ভিক জীবন ও পরিবার 
ছোটবেলা থেকে শাস্ত্রীয় সংগীতের সাথে পরিচয় ঘটে তার। তিনি প্রথম তালিন নিয়েছিলেন পণ্ডিত ভাস্করবুয়া জোশির কাছ থেকে। বর্তমানে তিনি তার মা মীরা পানশিকরের কাছ থেকে তালিম নিচ্ছেন, যিনি পদ্মবিভূষণ বিজয়ী কিশোরী আমনকরের শিষ্যা ছিলেন।

অপর্ণা পানশিকর, নিখিল জোশির সাথে বিবাহবন্ধনে আবদ্ধ হয়েছেন। সোহম বিলাওয়াল নিখিল জোশি নামে তাদের এক ছেলে আছে।

কর্মজীবন 
তিনি শাস্ত্রীয় সংগীতের বিভিন্ন ক্ষেত্রে বিচরণ করেছেন। ১৯৮৫ সালে পুনের ভারত নিবাস হলে তিনি প্রথমবারের মত দর্শকদের সামনে সংগীত পরিবেশন করেন। ২০০৮ সালে তিনি আফগানিস্তান গমন করেন এবং আফগানিস্তানে অবস্থিত ফরাসি দূতাবাস ও কাবুল সাংস্কৃতিক কেন্দ্রে সংগীত পরিবেশন করেন। এছাড়াও তিনি যুক্তরাষ্ট্র, জার্মানি, যুক্তরাজ্য, সুইজারল্যান্ড, ইন্দোনেশিয়া,নরওয়ে, দক্ষিণ কোরিয়ায় সংগীত পরিবেশন করেছেন।

তিনি ত্রিনাদ নামের একটি ব্যান্ড দলের হয়ে সংগীত পরিবেশন করে থাকেন। ব্যান্ড দলটিতে তিনি ছাড়াও ভারতীয় গিটারবাদক জয়েন বর্মা ও ফরাসি ড্রামবাদক জ্যঁ ডেভয়স্নে যুক্ত আছেন।

অ্যালবাম 
এ পর্যন্ত অপর্ণা পানশিকরের দশটি এলবাম প্রকাশিত হয়েছে। সুধা রঘুনাথন ও অপর্ণা পানশিকরের যুগলবন্দীতে একটি অ্যালবাম ১৯৯৯ সালে প্রকাশিত হয়। অ্যালবামটি প্রকাশিত হয়েছিল মনোরমা মিউজিক এর ব্যানারে। ২০০০ সালে, ব্রিটিশ কোম্পানি এইচএমভির ব্যানারে বের হওয়া ভয়েজ ফর দ্য নিউ মিলেনিয়াম এর সাথে যুক্ত ছিলেন তিনি। এছাড়া, ২০০২ সালে বের হওয়া উইন্ডস ফ্রম আয়ুতা, ২০০৩ সালে বের হওয়া ডায়মন্ড সূত্র ও পুণ্যপুর কি সরিতা, ২০০৫ সালে বের হওয়া শিবহম এবং ২০১২ সালে বের হওয়া রিফ্লেকশন্স অব দ্য পার্পল মুন অ্যালবামের সাথেও যুক্ত ছিলেন তিনি।

২০১৭ সালে তার ব্যান্ড দল ত্রিনাদ লু সর্তিলেজ দ্যু পয়সন নামের একটি অ্যালবাম বের করেছিল। অ্যালবামটির সাথে যুক্ত ছিলেন তিনি।

চলচ্চিত্র 
অপর্ণা পানশিকর চলচ্চিত্রে সুরকার হিসেবেও কাজ করেছেন। তিনি ফ্রান্সের ইংরেজি চলচ্চিত্র অরফেডার দ্য লিজেন্ড চলচ্চিত্রে সুরকার হিসেবে কাজ করেছেন। চলচ্চিত্রটি ২০১৬ সালে মুক্তি পেয়েছিল। এছাড়াও তিনি দুইটি ভারতীয় স্বল্পদৈর্ঘ্য চলচ্চিত্রেও গান গেয়েছেন। স্বল্পদৈর্ঘ্য চলচ্চিত্র দুইটি হল মুসকান (২০১৭) এবং স্কিন অব মার্বেল (২০১৮)।

পুরস্কার 
তিনি ২০০২ সালে রসিকাগ্রানি দত্তপান্ত দেশপান্ডে পুরস্কার ও ২০০৩ সালে যুব গায়ক পুরস্কার লাভ করেন।

তথ্যসূত্র 

ভারতীয় ব্যক্তি
মারাঠি ব্যক্তি
জীবিত ব্যক্তি
হিন্দুস্তানি সঙ্গীতশিল্পী
ভারতীয় ধ্রুপদী গায়িকা
পুণের সঙ্গীতশিল্পী
মহিলা হিন্দুস্তানি সংগীতশিল্পী
মহারাষ্ট্রের নারী সঙ্গীতজ্ঞ
অম্বর (রং)

অম্বর একটি বিশুদ্ধ ক্রোমা রঙ। বর্নচক্রে হলুদ এবং কমলা রঙের মাঝখান অম্বরের অবস্থান। রঙের নামটি অম্বর নামে পরিচিত একটি উপাদান থেকে উদ্ভূত হয়েছে, যা সাধারণত হলুদ, কমলা, বাদামী, লাল রঙেরও হয়। অম্বর মূলত হলুদ-কমলা রংগুলিরই একটি। ১৫০০ সালে ইংরেজিতে রঙের নাম হিসেবে প্রথম শব্দটি ব্যবহৃত হয়।

তথ্যসূত্র 

হলুদের বর্ণচ্ছটা
কমলার বর্ণচ্ছটা
অম্ল হরিৎ

অম্ল হরিৎ বা অম্ল সবুজ মুলত হলদে সবুজ গোষ্ঠীর একটি রং। এককথায় এটিও একপ্রকার হলদে সবুজ রং।

শ্রেণিবিভাগ

তথ্যসূত্র 

সবুজের বর্ণচ্ছটা
ঊষর

বাদামী রংয়ের একটি হালকা বা আবছা উপস্থাপনই হলো ঊষর রং। পতিত বা অনাবাদি জমির রং এর সদৃশ।

ঊষর বা fallow ইংরেজিতে প্রাচীনতম একটি রঙের নাম। ইংরেজি অভিধানে রঙের নাম হিসাবে ঊষরকে প্রথম অন্তর্ভুক্ত করা হয় ১০০ খ্রিষ্টাব্দে।
দক্ষিণ আফ্রিকার ভারতীয় ঐতিহ্যেও এ রং ঐতিহ্যের স্মারক
তবে সেখানে এটি রবি বাদামী নামে পরিচিত।

তথ্যসূত্র 

বাদামীর বর্ণচ্ছটা
ন্যাকা রং

এটি একপ্রকার লালচে বেগুনি রং। 
ইংরেজিতে একটি রঙের নাম হিসাবে ন্যাকা প্রথম ব্যবহার করা হয়েছিল ১৯২৮ সালে। ২০০১ সালে "ন্যাকা" xona.comএর রঙের তালিকায় অন্তর্ভুক্ত হয়।

তথ্যসূত্র 

রং
জনপ্রিয় মাধ্যমে ব্যোমকেশ বক্সী

চলচ্চিত্র, টেলিভিশন, রেডিও এবং অন্যান্য অভিযোজন, যা শরদিন্দু বন্দ্যোপাধ্যায়ের ধারাবাহিক গোয়েন্দা উপন্যাসগুলির প্রধান চরিত্র   ব্যোমকেশ বক্সী'কে নিয়ে গঠিত ।  আজ পর্যন্ত রাজিত কাপুর ক্লাসিক ব্যোমকেশ বক্সী উক্ত সত্যান্বেষী  হিসাবে সবচেয়ে সুপরিচিত অভিনেতা।   প্রথম দিকে ৯০-এর দশকের টিভি সিরিজ ব্যোমকেশ বক্সী (১৯৯৩-এর টিভি সিরিজ) তে  রাজিত  কাপুর বিখ্যাত বাঙালি গোয়েন্দা ব্যোমকেশ বক্সীর ভূমিকা পালন করেছিলেন।  বসু চ্যাটার্জী তার টিভি শো ব্যোমকেশের  গোয়েন্দা গল্পের উপর ভিত্তি করে পরিচালনা করেন, যেখানে রজিত কাপুর প্রধান ভূমিকা পালন করেন।  কে কে রাইনা ব্যোমকেশ বক্সী-এর সহকারী অজিত বন্দ্যোপাধ্যায় এবং সুকন্যা কুলকার্নি অভিনয় করেছিলেন ব্যোমকেশ বক্সী'র স্ত্রী ''সত্যবতী''র ভূমিকায়।  অনুষ্ঠানটি খুব জনপ্রিয় ছিল এবং রাজিত কাপুর এই অনুষ্ঠানের মাধ্যমে তার প্রথম মিডিয়া স্বীকৃতি অর্জন করেন।

গল্প এবং উপন্যাস

  নির্দেশ করে গল্প
  নির্দেশ করে উপন্যাস
  অসমাপ্ত লেখাকে নির্দেশ করে

টেলিভিশন ধারাবাহিক 

 সুশান্ত সিং রাজপুত ও আনন্দ তিওয়ারি ২০১৫ সালের ডিটেক্টিভ ব্যোমকেশ বক্সী!   চলচ্চিত্র থেকে তাদের ভূমিকা পুনঃপ্রতিষ্ঠিত করেন  দীর্ঘদিন ধরে চলমান ভারতীয় টেলিভিশন সিরিজ সিআইডির তে  তাদের  ছায়াছবি প্রচারের জন্য। 
 অভিনেতা আবির চ্যাটার্জী এবং ঋত্বিক চক্রবর্তী ব্যোমকেশ ও অজিত হিসাবে যথাক্রমে জি বাংলায় দৈনিক ধারাবাহিক  গোয়েন্দা গিনিতে  ব্যোমকেশ পর্ব  চলচ্চিত্রের প্রচার করেছিলেন।

রেডিও 
রবিবার রোমাঞ্চ সিরিজের  অডিও গল্প জন্য  ৯৮.৩  রেডিও মিরচি (কলকাতা)  ব্যোমকেশ বক্সীর মোট সাত উপন্যাস অভিযোজিত করে, যার মধ্যে রয়েছে  সত্যান্বেষী ,  পথের কাঁটা,  মাকড়শার রস, অগ্নিবাণ, রক্তমুখী নীলা, খুঁজি খুঁজি নারী, অদ্বিতীয়, মণিমণ্ডন, ছলনার ছন্দ এবং লোহার বিস্কুট।  অনুষ্ঠানটি  মীর আফসার আলী এবং দীপ দ্বারা সঞ্চালিত।

চলচ্চিত্র

ভিডিও গেমস 
ডিটেক্টিভ ব্যোমকেশ বক্সী! দ্যা গেম  নামে পরিচিত মোবাইল ডিভাইসগুলির জন্য একটি  গেমটি ২০১৫ সালে গেমস২উইন দ্বারা মুক্তি পায়।

উত্তরাধিকার 

 "ব্যোমকেশ" নামের জনপ্রিয় কাল্পনিক গোয়েন্দা দ্বারা অনুপ্রাণিত হয়েছে অ্যামিশ ত্রিপাঠির বই সীতা: মিথিলার ওয়ারিয়র-এর সীতা চরিত্রটি।

আরো দেখুন 
 শরদিন্দু বন্দ্যোপাধ্যায় 
 রাজিত কাপুর 
 ব্যোমকেশ বক্সী 
 ফেলুদা 
 চলচ্চিত্রে ফেলুদা 
 কাকাবাবু 
 জনপ্রিয় মাধ্যমে কাকাবাবু
 তরিনি খুরো 
 জনপ্রিয় মাধ্যমে তরিনি খুরো 
 কিরিতি রায় 
 মিটিমাসি 
 প্রোফেসর শঙ্কু

তথ্যসূত্র

বহিঃসংযোগ

ভারতীয় উপন্যাস অবলম্বনে চলচ্চিত্র
ভারতীয় চলচ্চিত্র
অপর্যালোচিত অনুবাদসহ পাতা
ভারতীয় গোয়েন্দা চলচ্চিত্র
ভারতীয় উপন্যাস অবলম্বনে টেলিভিশন অনুষ্ঠান
চাঁদ নবাব

চাঁদ নবাব একজন পাকিস্তানি সাংবাদিক যিনি করাচিতে বাস করেন।

জীবনী
চাঁদ নবাব জন্মেছিলেন পাকিস্তানের সিন্ধু প্রদেশের মিরপুরখাসে। পরে তার পরিবার করাচিতে চলে যায়।

তিনি 'ইন্দাস নিউজ' এ সাংবাদিক ও টিভি উপস্থাপক হিসেবে যোগদানের মাধ্যমে কর্মজীবন শুরু করেন। ২০০৮ সালে তার সহকর্মীরা ইন্টারনেটে তার একটি ভিডিও আপলোড করলে তিনি ব্যাপক পরিচিতি পান। ভিডিওতে তিনি রেলওয়ে স্টেশনের পাশের একটি ওভারব্রিজের সিঁড়িতে দাঁড়িয়ে ছিলেন এবং বারবার তার প্রতিবেদন ট্রেনযাত্রীদের যাতায়াতের দরুন বাধাপ্রাপ্ত হচ্ছিল। ভিডিওটি সম্পাদনা ছাড়াই তার সহকর্মীরা আপলোড করেছিল ও সামাজিক যোগাযোগমাধ্যমে ভিডিওটি ভাইরাল হয়েছিল।

২০১৫ সালের ব্যবসাসফল হিন্দি চলচ্চিত্র বজরঙ্গি ভাইজান এর পরিচালক কবির খান 'চাঁদ নবাব' নামের একটি চরিত্রটি তার সিনেমায় রেখেছিলেন। নওয়াজুদ্দীন সিদ্দিকী চলচ্চিত্রটিতে 'চাঁদ নবাব' চরিত্রে অভিনয় করেছিলেন ও রেলওয়ে স্টেশনের সেই ঘটনাটি চলচ্চিত্রে পুনঃচিত্রায়িত হয়েছিল।

বজরঙ্গি ভাইজান মুক্তির পর চাঁদ নবাব রাতারাতি বিখ্যাত হয়ে যান। ভারতীয় পত্রিকা হিন্দুস্তান টাইমসকে দেওয়া এক সাক্ষাৎকারে তিনি জানান, চলচ্চিত্রটি মুক্তির পর তিনি বহু চাকরির ও বিজ্ঞাপনচিত্রে অভিনয়ের প্রস্তাব পেয়েছেন কিন্তু, তিনি অভিনয়ে আগ্রহী নন।

তথ্যসূত্র

১৯৬২-এ জন্ম
পাকিস্তানি সাংবাদিক
১৯৬৩-এ জন্ম
জীবিত ব্যক্তি
পাকিস্তানি মুসলিম
অহল্যাবাঈ হোলকার

মহারাণী অহল্যাবাঈ হোলকার (৩১ মে ১৭২৫ – ১৩ আগস্ট ১৭৯৫) ছিলেন ভারতের মারাঠা মালওয়া রাজ্যের হোলকর রাণী। রাজমাতা অহল্যাবাঈ মহারাষ্ট্রের আহমেদনগরের জামখেদ অঞ্চলের চৌন্ডী গ্রামে জন্মগ্রহণ করেন। তিনি তার রাজধানী নর্মদা নদীর ওপর ইন্দোরের দক্ষিণে মহেশ্বর অঞ্চলে সরিয়ে নিয়ে যান।

১৭৫৪ সালে কুমহেরের যুদ্ধে অহল্যাবাঈয়ের স্বামী খান্দেরাও হোলকর নিহত হন। বারো বছর পরে, তার শ্বশুরমহাশয়, মল্লার রাও হোলকর মারা যান। এক বছর পর তিনি মালওয়া রাজ্যের রানী হিসাবে দায়িত্বভার নেন। তিনি আক্রমণকারীদের লুটপাট থেকে তার রাজ্য রক্ষা করার চেষ্টা করেছিলেন। তিনি ব্যক্তিগতভাবে যুদ্ধে সেনাবাহিনীকে নেতৃত্ব দেন। তিনি তুকোজিরাও হোলকরকে সেনাপ্রধান হিসেবে নিযুক্ত করেছিলেন।

রানী অহল্যাবাঈ ছিলেন একজন মহান এবং অগ্রণী মন্দির নির্মাতা। তিনি সারা ভারতে শত শত মন্দির ও ধর্মশালা নির্মাণ করেছিলেন।

প্রথম জীবন 
অহল্যাবাঈ ৩১ মে ১৭২৫ সালে চৌন্ডী গ্রামে জন্মগ্রহণ করেন, বর্তমানকালে এটি মহারাষ্ট্রের আহমদনগর জেলায়। তার বাবা, মানকোজি রাও শিন্দে গ্রামের পাটিল ছিলেন। সেই সময় মহিলারা বিদ্যালয়ে যেতেননা, কিন্তু অহল্যাবাঈয়ের বাবা তাকে পড়তে ও লিখতে শিখিয়েছিলেন।

ইতিহাসের পর্যায়ে তার প্রবেশ একটি দুর্ঘটনার মতই ছিল : মল্লার রাও হোলকর, মারাঠা পেশোয়া বালাজী বাজি রাও এর সেবায় নিয়োজিত একজন সেনাপতি এবং মালওয়া অঞ্চলের শাসক ছিলেন। তিনি একবার পুণে যাওয়ার পথে চৌন্ডি গ্রামে থামেন, এবং, কিংবদন্তি অনুযায়ী, আট বছর বয়সী অহল্যাবাঈকে গ্রামের মন্দিরের সেবায় নিযুক্ত দেখেন। তার ভক্তি এবং চরিত্র মহিমা অনুধাবন করে, তিনি মেয়েটিকে তার পুত্র খান্দেরাও (১৭২৩–১৭৫৪) এর বধূ হিসাবে হোলকার অঞ্চলে নিয়ে আসেন। ১৭৩৩ সালে তার খান্দেরাও হোলকর এর সঙ্গে বিবাহ হয়। তিনি, ১৭৪৫ সালে, তাদের পুত্র মালেরাও এবং ১৭৪৮ সালে, কন্যা মুক্তাবাঈ এর জন্ম দেন। মালেরাও মানসিকভাবে অসুস্থ ছিলেন এবং ১৭৬৭ সালে অসুস্থতার কারণে মারা যান। অহল্যাবাঈ আরেকটি ঐতিহ্য ভেঙ্গেছিলেন, যখন তিনি তার মেয়ের বিবাহ, একজন সাহসী কিন্তু দরিদ্র এর সঙ্গে দেন। যশবন্তরাও ডাকাতদের পরাজিত করতে সফল হয়েছিলেন।

রাজত্ব 

১৭৫৪ সালে কুমহের অবরোধের সময় তার স্বামীর মৃত্যু হয়। ১৭৫৪ সালে, ইমাদ-উল-মুল্ক মুঘল সম্রাট আহমদ শাহ বাহাদুরের মীর বখশীর অনুরোধে, অহল্যাবাঈ এর স্বামী খান্দেরাও হোলকর, তার বাবা মল্লার রাও হোলকরের সেনাবাহিনীকে নিয়ে, কুমহের দুর্গ অবরোধ করেন। এটি ছিল ভরতপুর রাজ্যের জাট মহারাজা সূরজমলের, যিনি মুগল সম্রাটের বিদ্রোহী ওয়াজির সফদর জং এর সাথে হাত মিলিয়েছিলেন। খান্দেরাও কুমহের এর যুদ্ধে একটি খোলা পাল্কিতে বসে তার সৈন্যদের পরিদর্শন করছিলেন, তখন জাট সেনাবাহিনীর ছোঁড়া একটি কামানের গোলার আঘাতে তার মৃত্যু হয়। ১৭৫৪ সালে তার মৃত্যুর পর, তার পিতা মল্লার রাও, তার স্ত্রী অহল্যাবাঈকে সতী হওয়া থেকে বিরত করেন। মল্লার রাও হোলকর, ১৭৬৬ সালে, তার ছেলে খান্দেরাও এর মৃত্যুর ১২ বছর পর, মারা যান। ১৭৬৬ সালে, মল্লার রাও এর পৌত্র এবং খান্দেরাও এর একমাত্র পুত্র মালেরাও হোলকর, অহল্যাবাঈ এর কর্তৃত্বাধীনে ইন্দোরের শাসক হন, কিন্তু তিনিও কয়েক মাসের মধ্যেই, ৫ই এপ্রিল ১৭৬৭ সালে মারা যান। তার পুত্রের মৃত্যুর পর অহল্যাবাঈ ইন্দোরের শাসক হন।

তথ্যসূত্র

বহিঃসংযোগ 

 Ahilyadevi Holkar: A Magnificent Ruler, Saintly Administrator

১৭২৫-এ জন্ম
১৭৯৫-এ মৃত্যু
মারাঠি ব্যক্তি
মহারাষ্ট্রের ব্যক্তি
যুদ্ধে ভারতীয় নারী
মধ্যপ্রদেশের ব্যক্তি
ভারতীয় রাজকীয় মহিলা
১৮শ শতাব্দীর নারী শাসক
আহমেদনগর জেলার ব্যক্তি
ভারতীয় রানী সহধর্মিণী
১৮শ শতাব্দীর ভারতীয় নারী
১৮শ শতাব্দীর ভারতীয় ব্যক্তি
জোহরাবাঈ আম্বালেওয়ালী

জোহরাবাঈ আম্বালেওয়ালী (১৯১৮-১৯৯০) হলেন হিন্দি চলচ্চিত্রের ত্রিশ ও চল্লিশের দশকের একজন প্লেব্যাক গায়ক ও ভারতীয় শাস্ত্রীয় সংগীত শিল্পী। তিনি রতন (১৯৪৪) চলচ্চিত্রে তার গাওয়া 'আঁখিয়া মিলাকে জিয়া ভারমাকে' ও 'আই দিওয়ালি, আই দিওয়ালি' গানের জন্য বিখ্যাত। তিনি খুব নিচু স্বরে গান গাইতেন। চল্লিশের দশকের শেষ দিকে প্লেব্যাক জগতে লতা মুঙ্গেশকর, গীতা দত্ত, আশা ভোঁসলেদের আবির্ভাব ঘটলে তার নেপথ্য সঙ্গীত জীবনের একরকম পরিসমাপ্তি ঘটে।

প্রারম্ভিক জীবন 
তিনি ব্রিটিশ ভারতের অন্তর্গত পাঞ্জাব প্রদেশের আম্বালায় জন্মগ্রহণ করেন, যেটি বর্তমানে হরিয়ানার অন্তর্গত। তিনি ওস্তাদ নাসির হুসেন খান ও গুলাম হুসেন খানের কাছ থেকে সংগীতের তালিম নিয়েছিলেন। তিনি হিন্দুস্তানি শাস্ত্রীয় সংগীতের আগ্রা ঘরনায় বিশেষ দক্ষতা অর্জন করেছিলেন।

কর্মজীবন
তের বছর বয়সে তিনি অল ইন্ডিয়া রেডিওতে প্রথম সংগীত পরিবেশন করেন। তিনি সেখানে হিন্দুস্তানি শাস্ত্রীয় ঘরনার সংগীত পরিবেশন করতেন। তিনি এইচএমভির ব্যানারে কিছু ঠুমরী গানের অ্যালবামও প্রকাশ করেছিলেন।

১৯৩৩ সালে মুক্তিপ্রাপ্ত ডাকু কি লড়কি চলচ্চিত্রে গান গাওয়ার মাধ্যমে তিনি নেপথ্য সঙ্গীত শিল্পী হিসেবে আত্মপ্রকাশ করেন। প্রথম দিকে লাহোরের চলচ্চিত্রে প্লেব্যাক করলেও তিনি পরে বোম্বেতে চলে আসেন। ১৯৩৩ সালে রতন চলচ্চিত্রে গান গাওয়ার মাধ্যমে তিনি ব্যাপক জনপ্রিয়তা অর্জন করেন। তার গাওয়া 'আঁখিয়া মিলাকে জিয়া ভারমাকে' ও 'আই দিওয়ালি, আই দিওয়ালি' গান ব্যাপক জনপ্রিয়তা অর্জন করে। ঐ চলচ্চিত্রের সংগীত পরিচালক নওশাদের অধীনে আনমোল ঘড়ি (১৯৪৬), মেলা (১৯৪৮) ও জাদু (১৯৫১) চলচ্চিত্রে প্লেব্যাক করেছিলেন তিনি। ১৯৪৫ সালে মুক্তিপ্রাপ্ত জিনাত চলচ্চিত্রে 'আঁহে না ভরেঁ শিকয়াঁ না কিয়ে' গানে তিনি নূর জাহান ও কল্যাণীর সাথে প্লেব্যাক করেছিলেন, যেটি ছিল কোন মহিলার গাওয়া প্রথম কাওয়ালি। গানটি শ্রোতাদের মাঝে তুমুল জনপ্রিয়তা অর্জন করেছিল।

শমসাদ বেগম, খুরশিদ বানো, আমিরবাঈ কর্ণাটকির সাথে তিনি একসময় বলিউড প্লেব্যাক জগতে রাজত্ব করেছেন। পঞ্চাশের দশকের শেষ দিকে লতা মুঙ্গেশকর, গীতা দত্ত, আশা ভোঁসলেদের আবির্ভাব ঘটলে তাদের সঙ্গীত জীবন একরকম শেষ হয়ে যায়।

পঞ্চাশের দশকে তিনি চলচ্চিত্রাঙ্গন থেকে অবসর গ্রহণ করেন। অবসর নিলেও তিনি তার মেয়ে রোশন কুমারীর অনুষ্ঠানে সংগীত পরিবেশন করতেন। রোশন কুমারী একজন কত্থক নৃত্যশিল্পী ছিলেন, যিনি সত্যজিৎ রায়ের জলসাঘর (১৯৫৮) চলচ্চিত্রে অভিনয় করেছেন।

মৃত্যু
জোহরাবাঈ আম্বালেওয়ালী ১৯৯০ সালের ২১ ফেব্রুয়ারি মৃত্যুবরণ করেন।

চলচ্চিত্র তালিকা
তিনি যেসব চলচ্চিত্রে প্লেব্যাক করেছেন সেগুলো হল:
 ডাকু কি লাড়কি (১৯৩৩)
 গ্রামোফোন সিংগার (১৯৩৮)
 গীত (১৯৪৪)
 পহলে আপ (১৯৪৪)
 রতন (১৯৪৪)
 জিনাত (১৯৪৫)
 সোনি মাহিওয়াল (১৯৪৬)
 আনমোল ঘড়ি (১৯৪৬)
 দেবর (১৯৪৬)
 এলান (১৯৪৭)
 মেলা (১৯৪৮)
 চুনারিয়া (১৯৪৮)
 মহল (১৯৪৯)
 দিল কি বস্তি (১৯৪৯)
 প্রীত কা গীত (১৯৫০)
 জাদু (১৯৫১)
 কাশ্মীর (১৯৫১)
 ঊষা কিরণ (১৯৫২)

তথ্যসূত্র

২০শ শতাব্দীর ভারতীয় সঙ্গীতশিল্পী
বলিউডের নেপথ্য সঙ্গীতশিল্পী
ভারতীয় নেপথ্য গায়িকা
হিন্দুস্তানি সঙ্গীতশিল্পী
১৯৯০-এ মৃত্যু
১৯১৮-এ জন্ম
ভারতীয় ব্যক্তি
হরিয়ানার সঙ্গীতশিল্পী
মহিলা হিন্দুস্তানি সংগীতশিল্পী
সেলিন দিয়ঁ

সেলিন মারি ক্লদেত দিয়ঁ,   (; ৩০ মার্চ ১৯৬৮) হলেন একজন কানাডীয় গায়িকা। কেবেকের শার্লেমাইনে জন্মগ্রহণকারী দিয়ঁ ১৯৮০-এর দশকে কয়েকটি ফরাসি ভাষার অ্যালবাম করে সঙ্গীত ভূবনে আত্মপ্রকাশ করেন। তিনি আন্তর্জাতিক অঙ্গনে প্রথম খ্যাতি অর্জন করেন ১৯৮২ সালে ইয়ামাহা ওয়ার্ল্ড পপুলার সং ফেস্টিভ্যাল ও ১৯৮৮ সালে ইউরোভিশন সং কনটেস্টে জয় লাভের মধ্য দিয়ে। ইংরেজি ভাষা শিখার পর তিনি মার্কিন যুক্তরাষ্ট্রের এপিক রেকর্ডসের সাথে চুক্তিবদ্ধ হন। ১৯৯০ সালে দিয়োঁ তার প্রথম ইংরেজি ভাষার অ্যালবাম, ইউনিসন, মুক্তি দেন, যা তাকে উত্তর আমেরিকা ও অন্যান্য ইংরেজিভাষী দেশের মধ্যে পপ শিল্পী হিসেবে প্রতিষ্ঠা অর্জন করতে সাহায্য করে।

১৯৯০-এর দশকে তিনি কয়েকটি সর্বাধিক বিক্রীত ইংরেজি অ্যালবাম প্রকাশ করে বিশ্বব্যাপী খ্যাতি অর্জন করেন, তন্মধ্যে রয়েছে ফলিং ইনটু ইউ (১৯৯৬), এবং লেট্‌স টক অ্যাবাউট লাভ (১৯৯৭) অ্যালবাম দুটি মার্কিন যুক্তরাষ্ট্রে ডায়মন্ড সনদ পায়। তিনি কয়েকটি আন্তর্জাতিক অঙ্গনে শীর্ষ হিট গানে কণ্ঠ দেন, সেগুলো হল "দ্য পাওয়ার অব লাভ", "থিংক টোয়াইস", "বিকজ ইউ লাভড মি", "ইট্‌স অল কামিং ব্যাক টু মি নাউ", "মাই হার্ট উইল গো অন", এবং "আই অ্যাম ইওর অ্যাঞ্জেল"। ইংরেজি অ্যালবামের পাশাপাশি দিয়ঁ ফরাসি অ্যালবামও রেকর্ড করতে থাকেন, তন্মধ্যে দোয়া" (১৯৯৫) সর্বকালের সর্বাধিক বিক্রীত অ্যালবাম হয়ে ওঠে, এছাড়া সিল সুফিসাই দাইমে (১৯৯৮), সাঁ আতেন্দ্রে (২০১২), ও অঁকোর উঁ সোয়া (২০১৬) ফ্রান্সে ডায়মন্ড সনদ পায়। ২০০০-এর দশকে সরাসরি পরিবেশনা দিয়ে তিনি সুনাম অর্জন করেন, তার আ নিউ ডে... ইন লাস ভেগাস স্ট্রিপ (২০০৩-০৭) সর্বকালের সর্বাধিক আয়কারী কনসার্ট রেসিডেন্সি এবং টেকিং চান্সেস ওয়ার্ল্ড টুর'' (২০০৮-০৯) সর্বকালের সর্বাধিক আয়কারী কনসার্ট টুর।

টীকা

তথ্যসূত্র

বহিঃসংযোগ

 
 
 

১৯৬৮-এ জন্ম
জীবিত ব্যক্তি
২০শ শতাব্দীর কানাডীয় গায়িকা
২০শ শতাব্দীর কানাডীয় সুরকার
২১শ শতাব্দীর কানাডীয় সঙ্গীতশিল্পী
২১শ শতাব্দীর কানাডীয় সুরকার
কানাডীয় পপ গায়িকা
কানাডীয় পপ পিয়ানোবাদক
কানাডীয় সফট রক গায়িকা
কানাডীয় সুরকার
কেবেকের সঙ্গীতশিল্পী
এপিক রেকর্ডসের শিল্পী
কলাম্বিয়া রেকর্ডসের শিল্পী
ইংরেজি ভাষার সঙ্গীতশিল্পী
ফরাসি ভাষার সঙ্গীতশিল্পী
স্পেনীয় ভাষার সঙ্গীতশিল্পী
লেজিওঁ দনর প্রাপক
গ্র্যামি পুরস্কার বিজয়ী
কানাডীয় কণ্ঠাভিনেত্রী
কানাডীয় শিশু সঙ্গীতশিল্পী
মার্কিন যুক্তরাষ্ট্রে কানাডীয় প্রবাসী সঙ্গীতজ্ঞ
ব্যবসায় কানাডীয় নারী
বছরের শ্রেষ্ঠ আন্তর্জাতিক অ্যালবামের জন্য জুনো পুরস্কার বিজয়ী
২১শ শতাব্দীর নারী সুরকার
২১শ শতাব্দীর নারী পিয়ানোবাদক
ইউরোভিশন গান প্রতিযোগিতা বিজয়ী
আইভোর নোভেলো পুরস্কার বিজয়ী
পপ রক কণ্ঠশিল্পী
নারী রেস্তোরাঁ মালিক
বিশ্ব সঙ্গীত পুরস্কার বিজয়ী
লেজিওঁ দনরের নাইট